દાહોદ જિલ્લાના ઝાલોદ તાલુકામાં આવેલા બીલવાણી ગામમાં રહેતા પિન્ટુ સુનિયાભાઇ ગણાવા અને સુરેશ ગજુભાઇ માવી મજૂરીકામ કરીને પોતાનું ગુજરાન ચલાવે છે. તારીખ 27 ફેબ્રુઆરીના રોજ રાતે પિન્ટુ અને સુરેશ વતનમાં જવા માટે ગીતામંદિર એસટી બસસ્ટેન્ડ પાસે આવ્યા હતા. તેઓ બસ સ્ટેન્ડ ખાતે બસની રાહ જોઇ રહ્યા હતા. સવારે પાંચેક વાગ્યાની આસપાસ બન્ને જણા ચાની કીટલી પાસે ચા પીવા માટે ગયા હતા. દરમિયાનમાં બે યુવકો પિન્ટુ અને સુરેશ પાસે આવ્યા હતા. ટાઇમ શું થયો છે તેમ પૂછ્ંયુ હતું. જોતજોતામાં બન્ને યુવકો પિન્ટુ અને સુરેશની આંખમાં મરચાંની ભૂકી નાખીને બે હજાર રૂપિયાના મોબાઇલ ફોનની લૂંટ ચલાવીને નાસવા લાગ્યા હતા.